АҞӘА, мшаԥы 28 - Sputnik. Британиа Урыстәылеи Евроеидгылеи реизыҟазаашьа ҵнашәаауеит ҳәа иҳәеит РИА Новости аинтервиу аҭо Урыстәыла адәныҟатәи аусқәа рминистр Сергеи Лавров.
"Британиа Урыстәылеи Евроеидгылеи реизыҟазаашьа ҵнашәаауеит уаанӡеиԥш иахьагьы ҳәа иазысыԥхьаӡоит. Дара Евроеидгыла иалҵит, аха убри аан Москва аганахьала Евроеидгыла атәылақәа рыхныҟәгашьа ахылаԥшреи анырреи арҭар рҭахуп", - ҳәа иҳәоит Лавров.
"Убри аан ҳара ҳганахьгьы дыргақәак аарышьҭуеит. Дара мап ацәыркуам ҳалацәажәара аха аҽаӡәы дҳалацәажәар рҭахым. Еснагьтәи амонополиа аҭахызаара рныԥшуеит", - иҳәоит аминистр.
Иара иажәақәа рыла ара иџьоушьаша акгьы ыҟам. Ҿырԥштәны аминистр иааигоит ФСБ уаанӡатәи афицар Александр Литвиненко 2006 шықәса рзы ахәшә иҭара.
"Аматериалқәа аӡәгьы илала имбеит. Аха "зегь дара роуп ҳагәра жәгароуп" ҳәа иршьоит. Шварценеггер иҳәон "trust me". Сара "агәра га аха игәаҭала" зҳәоз Реиган еиҳа сидгылаҩуп. Агәаҭара азин ҳарҭом, арахь рыгәра аагар рҭахуп", - ҳәа иҳәоит аминистр.
2014 шықәсазы малаизиатәи Boeing Украина ажәҩан аҿы икаҳаит. Абри ашьҭахь Нидерланды, Бельгиа, Австриа, Украина еилацәажәаны ирыӡбит аинформациа арӡара ҟалом ҳәа убри аан Малаизиа арыцҳара иақәшәаз шакәугьы уахь иаладмырхәит ҳәа иҳәоит Лавров.
"Украина, зҵакыраҿы арыцҳара ҟалаз авето азин аиуит, зҳаирплан каҳаз Малаизиа фымз уаинформациа аиура азин амамызт. Ардыԥхьалаа Малаизиа иарҭаз "аиашьыкь еиқәаҵәақәа" Лондон иҭырҵаауан, уи аганахь ала информациак ыҟангьы исгәалашәом. Нас Скрипальлаа рҭоурых цәырыргеит. Иахьагьы аӡәгьы издырам урҭ зеиқәхаз, изыхьчоз аполициауаҩ машәырк зимыхьыз уҳәа шәызҵаарак цәырҵуеит", - иҳәеит Лавров.
Урыстәыла амаҵзура ҷыдақәа уаанӡатәи рфицар Сергеии иԥҳа Иулиеи Скрипальраа 2018 шықәса хәажәкыра 4 рзы Солсбери ашҳам рыҭан. Скрипальраа рыхҭыс ашьҭахь ԥшьымз ҵуаны британиатәи аполициа ақалақь Еимсбери аҿы аҽа ҩыџьа ауаа "идырым ашҳам рыҭан" ҳәа алаҳәара ҟарҵеит. Ахҭыс жәларбжьаратәи ахцәажәара ахылҿиааит. Лондон — иҟалаз Москвоуп изыхҟьаз аҳәеит. Москва уи мап ацәнакуеит.
Урыстәыла ААР ахада иҳәоит Урыстәыла "Скрипальраа рус" иадҳәалоуп ҳәа ирҳәо иарбанызаалак ҵаҵӷәык ахьазыԥшаам азы еилаҳауеит ҳәа.
Сергеи Лавров РИА Новости иеиҭаз аинтервиу ду урысшәала шәаԥхьар ҟалоит абра>>
АҞӘА, нанҳәа 5 - Sputnik. WhatsApp зҽызҵәахуа афотоқәеи авидеоқәеи рынашьҭра афункциа аартхоит ҳәа рҳәеит аилахәыра ахаҭарнакцәа.
Ахархәаҩцәа рфотосахьақәеи авидеоқәеи рышьҭлар алшоит аопциа "Знык ахәаԥшра" ацхыраарала. Афотосахьақәеи авидеоқәеи знык урыхәаԥшуеит нас ианыҵуеит.
Ари аҩыза афункциа аус ауеит Instagram аҿы: изауа акнопка дақәыӷәӷәоит, асахьа ма авидео ибоит, уи анаҩс урҭ ықәҵуеит.
WhatsApp аҿы ирҳәом ари ишаанамго изауыз скринрекордер ала аҭаҩра илшом ҳәа.
АҞӘА, нанҳәа 4 - Sputnik. Нанҳәамзазы урыстәылатәи атуристцәа ПЦР-тестқәеи, алаҵа шрымоу азы асертификатқәеи рыда урыстәылатәи акурортқәа реиԥш аҳәаанырцә тәылақәа рахьгьы ицар алшоит, абри атәы аанацҳауеит РИА Новости.
Зегь раасҭа аҭахра рымоуп Аԥсны, Албаниа ҳәа аҳәоит амаҵзура TUI Россия.
"Аԥсны аԥсшьараз атуристцәа Шәачанӡа иааиуеит, заа рынхарҭа ҿарҵар рылшоит. Албаниаҟа аҳҭнықалақь Тирану аҳаирбаӷәазахь "Уральские авиалинии" аҳаирпланқәа ишиашоу иԥроит Москвантә, Самарантә, Екатеринбургнтә", - азгәанаҭоит TUI Россия.
2019 шықәса аахыс раԥхьаӡа Албаниа аҭаара маншәалахеит Москвантә Тирануҟа ачартертә реисқәа аныбжьала.
Иҟоуп еиҭа атәылақәа Черногориеи Доминиканеи реиԥш ПЦР-тест ада уздызкыло, аха арҭ атәылақәеи Урыстәылеи ишиашоу аҳаиртә еимадара рыбжьам.
"ПЦР-тестқәа рыда уздызкыло атәылақәа иреиуоуп иара убасгьы Мексикеи Египети", - рҳәоит Anex Tour апресс-маҵзураҿы.
Аилахәыраҿ ирҳәеит нанҳәамзазы ҩыџьа Мексика рыԥсшьара бжьаха-бжьымш рыҩныҵҟа 161,3 нызқь шаго, Египт - 107 000.
"Урыстәыла аҩныҵҟа, иаҳҳәап Калининград, ҩыџьа иара абри аамҭазы иршәароуп 58,4 нызқь мааҭ", - азгәанаҭоит Anex Tour.
Атуроператорцәа иазгәарҭоит, Краснодартәи атәылаҿацә нанҳәа 1 аахыс иалагалоу аԥҟара ҿыцқәа ирхырҟьаны, нанҳәа-цәыббра азы Аԥсны, Ҟрым, Ҭырқәтәыла рахь аԥсшьаҩцәа рцара еизҳар шауа.
АҞӘА, нанҳәа 5 – Sputnik, Бадраҟ Аҩӡба. COVID-19 амазаара аҭҵааразы ПЦР-лабораториа Гагра аусура иазырхиоуп ҳәа иҳәеит Аԥсны Агәабзиарахьчара аминистр Едуард Быҭәба.
"Гагратәи алабораториа аусура ишаалагалак Аҟәатәи абактериологиатә лабораториа еиҳа ахы иақәиҭхоит. Алабораториаз ауада аремонт азуын Гагра араион ахадара амчала. Ахархәагақәа аахәан ареспубликатә биуџьет аԥарақәа рыла", - иҳәеит иара.
Аминистр иазгәеиҭеит алабораториа 200 рҟынӡа биоматериал уахыки-ҽнаки рыла адкылара шалшо. Ԥхынгәы 22 аахыс алабораториа атест режим ала аусура мҩаԥнагон.
Уи адагьы Едуард Быҭәба иҳәеит ареспубликатә биуџьет COVID-19 аламырҵәара иазнархаз аԥарақәа рыхәҭак ала Очамчыра алабараториа шаартхо.
"Иахьазы Очамчыратәи алабараториа аперсонал Ареспубликатә санитар-бактериологиатә лабораториаҿы аԥышәа иахысуеит" - иҳәеит иара.
Алабораториа аусура иалагоит атехникатәии адокументациатәии ҟазшьа змоу азҵаарақәа рҭыԥ ишықәҵахалак, аперсонал шазыҟаҵахалак.